KURZUS: Műszaki ábrázolás

MODUL: 9. Fogazott alkatrészek. Rugók. Gördülőcsapágyak. Nem oldható kötések.

9.4 Nem oldható kötések ábrázolása

|  | 9.4 Nem oldható kötések ábrázolása
|  | Követelmények: A lecke tananyagának elsajátítása akkor tekinthető sikeresnek, ha Ön képes lesz - műszaki rajzon felismerni, hogy az milyen jellegű nem oldható kötést ábrázol. A nem oldható kötések olyan kapcsolatot hoznak létre az alkatrészek között, amely a kötésben résztvevő elemek roncsolása nélkül nem szerelhető szét. A szegecskötés, valamint a hegesztett, a forrasztott és ragasztott kötések tartoznak ebbe a körbe.
|  | 1. Szegecskötés ábrázolása.
|  | A szegecsek hengeres szárú kötőelemek. A szegecsek egyik végén gyártáskor alakítanak ki fejet, kötés létrehozásakor a másik végén hozunk létre zárófejet. A szegecskötés ábrázolható részletesen és jelképesen. Az alábbiakban a leggyakrabban előforduló szegecskötéseket mutatjuk be. Mivel a szegecsek többnyire tömör alkatrészek, ezért a metszeti ábrákon nézetben maradnak, tehát nem vonalkázzuk be őket. A térhatású ábrákon az összekötött alkatrészeket elmetszett állapotban mutatjuk be, a szegecseket viszont (a csőszegecs kivételével) nem metszettük el.
|  | 1.1. Szegecskötés félgömbfejű szegeccsel.
Szegecskötés félgömbfejű szegeccsel. Térhatású kép.
1. ábra.
|  | A szegecskötés részletes metszeti képe, illetve jelképes ábrázolása: 2. ábra.
|  | 1.2. Szegecskötés süllyesztettfejű szegeccsel.
Szegecskötés süllyesztettfejű szegeccsel. Térhatású kép.
3. ábra.
|  | A szegecskötés részletes metszeti képe, illetve jelképes ábrázolása: 4. ábra.
|  | 1.3. Szegecskötés süllyesztettfejű szegeccsel, félgömb zárófejjel.
Süllyesztettfejű szegecs félgömb zárófejjel.
5. ábra.
|  | A szegecskötés részletes metszeti képe, illetve jelképes ábrázolása: 6. ábra.
|  | 2. Hegesztett kötések ábrázolása.
|  | A hegesztett kötéseket úgy kell megadni a rajzon, hogy elkészítésükhöz és ellenőrzésükhöz minden adat a rajzból közvetlenül meghatározható legyen. A hegesztési varratokat nem ábrázoljuk valóságos alakjuk szerint, hanem egyszerűsítve, az elméleti alakjuknak megfelelően rajzoljuk meg őket. A 7. ábrán úgynevezett Y-varrattal összekötött lemezeket láthatunk.
Az összehegesztett lemezeket szürke, a varratot kék színnel jelöltük. |  |
Y-varrat térhatású képe.
7. ábra.
|  | A varratot a hosszirányra merőleges nézetben vastag folytonos vonallal, a hosszirányú nézetben pedig vékony, szabadkézzel rajzolt ívekkel jelöljük.
Az ábra a varratot elölnézetben és felülnézetben ábrázolja. |  |
Y-varrat nézeti jelölése.
8. ábra.
|  | A metszeti képen a varrat szelvényét feketítve rajzoljuk:
Y-varrat metszeti ábrája.
9. ábra.
|  | Nézzünk példát most egy másik varratfajtára, a sarokvarratra! Az ábrázolás elvei ugyanazok, mint az előbbi esetben.
Sarokvarrat térhatású képe.
10. ábra.
Sarokvarrat elölnézeti és oldalnézeti vetülete.
11. ábra.
|  | A hegesztett acélszerkezetek rajzolásakor csak a hegesztés helyét jelölik, a varratot nem rajzolják meg, hanem rajzjelekkel adják meg az adatait. A jelölésben leggyakrabban a varrat vastagsága, a varratfajta jele és a varrat hossza szerepel. A fent bemutatott két kötést például az alábbi módon jelölik:
Hegesztési varratok megadása a rajzon.
12. ábra.
|  | A fenti ábra példája alapján a sarokvarrat esetén az "5" a varrat mm-ben mért vastagsága, a két szembe fordított háromszög a kétoldali sarokvarratra utal, az "50" a varrat mm-ben mért hossza. A "111" szám pedig a hegesztési eljárás számkódja. Az Y-varrat a 12. ábrán 6 mm vastag, 50 mm hosszú. A varratok megadásához a bemutatottakon kívül még sokféle kiegészítő jelet használnak, amalyeket itt nem tárgyalunk.
|  | Néhány hegesztési eljárás számkódja: 111: bevont eletródás ívhegesztés 114: porbeles huzalos, védőgáz nélküli ívhegesztés 12 : fedettívű hegesztés 131: fogyóelektródás, semleges gázos ívhegesztés 311: gázhegesztés (oxigén és acetilén felhasználásával)
|  | 3. Forrasztott kötés ábrázolása.
|  | A forrasztott kötések megadására érvényesek a hegesztésnél említett előírások. A legjellemzőbb forrasztási megoldások és jelöléseik a 13-15. ábrákon láthatók.
13. ábra.
14. ábra.
15. ábra.
|  | A forrasztott kötések megadása a rajzon: 16. ábra.
|  | A forrasztás megadásakor használatos számkódok: 942: lágyforrasztás lánggal 912: keményforrasztás lánggal 952: lágyforrasztás pákával.
|  | 4. Ragasztott kötés megadása a rajzon.
|  | A ragasztott kötést -a fentiekhez hasonlóan- mutatóvonallal és szöveges utasítással írhatjuk elő. A mutatóvonal alatt meg kell adni a ragasztóanyag megnevezését: 17. ábra.

|  | Ellenőrző kérdések.
| 1. Feladat. Tanulmányozza az alábbi ábrát, majd válaszoljon a kérdésre!
| Milyen jellegű kötést ábrázol a fenti ábra? Jelölje be a helyes megoldást!
| Hegesztett kötést.
| Forrasztott kötést.
| Ragasztott kötést.
| Szegecskötést.
| 2. Feladat. Tanulmányozza az alábbi ábrát, majd válaszoljon a kérdésre!
| Milyen jellegű kötést ábrázol a fenti ábra? Jelölje be a helyes megoldást!
| Hegesztett kötést.
| Forrasztott kötést.
| Ragasztott kötést.
| Szegecskötést.
| 3. Feladat. Tanulmányozza az alábbi ábrát, majd válaszoljon a kérdésre!
| Milyen jellegű kötést ábrázol a fenti rajz? Jelölje be a helyes megoldást!
| Hegesztett kötést.
| Forrasztott kötést.
| Ragasztott kötést.
| Szegecskötést.
| 4. Feladat. Tanulmányozza az alábbi ábrát, majd válaszoljon a kérdésre!
| Milyen jellegű kötést ábrázol a fenti rajz? Jelölje be a helyes megoldást!
| Hegesztett kötést.
| Forrasztott kötést.
| Ragasztott kötést.
| Szegecskötést.