KURZUS: Műszaki ábrázolás

MODUL: 1. Szabványok. Térelemek ábrázolása. Vetület keletkezése.

1.5 Vetület keletkezése

|  | 1.5 Vetület keletkezése
| Követelmények: A lecke tananyagának elsajátítása akkor tekinthető sikeresnek, ha Ön képes lesz - test térhatású ábrája alapján több vetületi kép közül kiválasztani a test vetületeit - test vetülete alapján több térhatású ábra közül kiválasztani a vetülethez tartozó testet.
| Téglahasáb vetületei
| Ebben a leckében a testek vetületeinek keletkezését mutatjuk be. Az alábbi lapozós könyvben egy téglatest vetületein keresztül kísérheti figyelemmel a vetületek keletkezését.
Téglahasáb vetületei
A tárgyat képsíkok közé helyezzük. | 1/13
| A vetületekkel ábrázolt hasáb csúcsait az alábbi nagyítós képen pontokkal jelöltük. Az egyes vetületi képek meghatározása ennek segítségével visszavezethető a pont, illetve a szakasz vetületeinek elkészítésére.
Összefüggés a tárgy és a vetületek között.
1. nagyítós kép.
| A nagyítós kép segítségével térhatású ábrán és vetületi képen egyaránt megfigyelheti a jelölt pontok és a vetületek összefüggését. Nagyítsa fel a képet, és figyelje meg a következőket! A "Térelemek ábrázolása" című leckében említett törvényszerűségek itt is igazak: (Válasszuk ki a példa kedvéért a B pontot!) - A B" és a B' ugyanarra a függőleges rendezőre esnek. - A B' pontból indulva a vízszintes rendező, a negyedkörív, majd a függőleges rendező mentén eljutunk a B"' ponthoz. - A B" és a B"' ugyanarra a vízszintes rendezőre esnek. - Az egymást takaró pontok jelölésekor a szemlélőhöz közelebbi pont betűjele található elöl. (Például a K2 síkon az A"D" pontoknál, vagy a K3 síkon az A"'E"' pontok esetén.)
| Az egyes képsíkokon keletkező vetületeket névvel látjuk el, aszerint, hogy a tárgyat melyik irányból nézve keletkezik az adott vetület. Ez alapján a K2 képsíkon keletkező vetület az elölnézet, vagy más néven főnézet. A K1 képsíkon a felülnézet, a K3 képsíkon a bal oldali nézet keletkezik. (1. ábra) A tárgyat mindig úgy helyezzük el a képsíkok között, hogy az elölnézet a tárgy legjellemzőbb képét mutassa.
A vetítési irányok: E-elölnézet, B-baloldali nézet,
F-felülnézet.
1. ábra.
| Nézzünk egy példát arra, hogyan készítjük el egy adott test vetületeit! Az ábrázolandó tárgy az alábbi ábrán látható. Az elölnézeti irányt a nyíl jelzi.
A tárgy egyes felületeit a későbbi könnyebb azonosíthatóság érdekébem más-más színnel jelöltük. |
Az ábrázolandó tárgy.
2. ábra
| A képsíkok közé helyezett tárgyat és három vetületét a 3. ábra mutatja.
Az ábrázolandó tárgy vetületei.
3. ábra
| Az alábbi lapozós könyv segítségével követheti a vetületkészítés lépéseit. Figyelje az egyes képek alatti feliratokat is!
A képek jobb alsó sarkában emlékeztetőül feltüntettük az ábrázolandó tárgyat. Figyelje meg a 10/9 képen, hogy a nem látható élet (a baloldali nézeten) vékony szaggatott vonallal jelöltük. |
Test vetületeinek rajzolási lépései.
Első lépésként megrajzoljuk a tengelyeket. | 1/10
| A vetületi képeken azt az élt, amely az adott vetületen nem látható (mert a test valamelyik lapja eltakarja) vékony szaggatott vonallal kell jelölni. Erre láthat példát a fenti lapozóskönyv 10/9. képén. A vetületek elkészítésének nem ez az egyetlen helyes sorrendje. A fenti tárgy vetületeinek egy másik lehetséges sorrend szerinti rajzolási módját mutatja az alábbi lapozós könyv.
A vetületek rajzolásának egy másik sorrendje.
Megrajzoljuk az elölnézetet. | 1/8
| Figyelje meg a következő nagyítós kép segítségével a térhatású ábrán jelölt pontok és a vetületi képeken megadott pontok közötti összefüggést!
| Egy tárgyról természetesen nem csak három vetület készíthető. Egymásra merőleges képsíkok segítségével akár hat vetületet is létrehozhatunk. A tárgyat egy képzeletbeli kocka belsejébe helyezzük. A képsíkokat a kocka lapjai alkotják. A következő képeken a hat vetület keletkezését mutatjuk be.
A képsíkok közé helyezett tárgy.
| A következő képen bejelöltük a nézeti irányokat: E: elölnézet F: felülnézet B: baloldali nézet J: jobboldali nézet A: alulnézet H: hátulnézet
A képsíkokon keletkezett vetületek.
Az alulnézeti kép K2 síkjába forgatása.
A jobboldali nézet K2 síkjába forgatása.
A hátulnézeti kép elforgatása.
A baloldali nézet és hátulnézeti kép K2 síkjába forgatása.
A felülnézeti kép K2 síkjába forgatása.
A vetületi képek elnevezése.
| Egy adott tárgyról annyi vetületet kell rajzolni, ahány a tárgyat egyértelműen meghatározza. A hat vetület közül a főnézetet mindig meg kell rajzolni. Azt, hogy ezen kívül még mely vetületek szükségesek, a tárgy alakja dönti el. Az elölnézet mellett a tárgyakról leggyakrabban felülnézetet és/vagy baloldali nézetet rajzolunk.

|  | Önellenőrző feladatok
| 1. Feladat Az alábbi nagyítós képen egy tárgy térhatású ábráját és elölnézeti képeket lát. Nagyítsa fel a képet, döntse el, hogy a térhatású ábrához melyik elölnézeti kép tartozik. Ezután jelölje be a megoldást a kép alatti teszten.
| Jelölje meg, hogy a fenti nagyítós kép térhatású ábrájához hányas számú elölnézeti vetület tartozik!
| 1.
| 2.
| 3.
| 4.
| Az 1. feladat megoldása: a 3. számmal jelölt vetület a test elölnézete. A következő képeken ellenőrizheti a megoldást.
Itt egy úgynevezett "nézőkép" elemet lát. A képek megtekintéséhez mozgassa az egérmutatót a kép alján látható számok felett folyamatosan jobbra-balra. |
Az 1. feladat megoldása.
| 2. Feladat Az alábbi nagyítós képen tárgyak térhatású ábráit és egy felülnézeti képet lát. Nagyítsa fel a képet, döntse el, hogy a felülnézeti képhez melyik térhatású ábra tartozik. Ezután jelölje be a megoldást a kép alatti teszten. (Az elölnézeti irányt a kép jobb alsó sarka felől tekintjük. Ezt figyelembe véve határozza meg a felülnézeti vetületet!)
| Jelölje meg, hogy a fenti nagyítós kép felülnézeti vetületéhez hányas számú térhatású ábra tartozik!
| 1.
| 2.
| 3.
| 3. Feladat Az alábbi nagyítós képen egy tárgy térhatású ábráját és felülnézeti képeket lát. Nagyítsa fel a képet, döntse el, hogy a térhatású ábrához hányas számú felülnézeti kép tartozik. Ezután jelölje be a megoldást a kép alatti teszten. (Az elölnézeti irányt a kép jobb alsó sarka felől tekintjük. Ezt figyelembe véve határozza meg a felülnézeti vetületet!)
| Jelölje meg, hogy a fenti nagyítós kép térhatású ábrájához hányas számú felülnézeti vetület tartozik!
| 1.
| 2.
| 3.
| 4. Feladat Az alábbi nagyítós képen egy tárgy térhatású ábráját és baloldali nézeti képeket lát. Nagyítsa fel a képet, döntse el, hogy a térhatású ábrához hányas számú baloldali nézeti kép tartozik. Ezután jelölje be a megoldást a kép alatti teszten.
| Jelölje meg, hogy a fenti nagyítós kép térhatású ábrájához hányas számú baloldali nézeti kép tartozik!
| 1.
| 2.
| 3.