KURZUS: Műszaki ábrázolás

MODUL: 4. Áthatások. Vetítési rendszerek. Rajzi egyszerűsítések.

4.2 Vetítési rendszerek

|  | 4.2 Vetítési rendszerek
| Követelmények: A lecke tananyagának elsajátítása akkor tekinthető sikeresnek, ha Ön képes lesz - térhatású ábrák és vetületek alapján kiválasztani az európai, illetve az amerikai vetítési rendszer szerint készült ábrákat. A vetületkészítés során tananyagunkban az úgynevezett európai vetítési módszert alkalmaztuk. A tárgyat a nézőpont és a képsík között helyeztük el. A vetületek elhelyezése ennek megfelelően -ahogy azt korábban megismertük- a következő:
Vetületek elhelyezése az európai vetítési rendszer szerint.
1. ábra.
| Az angolszász országokban egy másik módszert, az úgynevezett amerikai vetítési módot alkalmazzák a vetületkészítés során. Ez annyiban különbözik az európai rendszertől, hogy a tárgyat a képsík mögött helyezzük el. A vetület ilymódon a nézőpont és a tárgy közötti képsíkon keletkezik. Ezt a módszert mutatja be az alábbi lapozós könyv, egyetlen vetületi kép segítségével.
A vetítőegyenesek a tárgyról a nézőpont felé mutatnak. (3/2-3/3. kép) |
1. lapozós könyv: Az amerikai vetítési rendszer.
A képsík mögött elhelyezett tárgy. | 1/3
| Figyelje meg a következő lapozós könyvben, hogy több vetület esetén milyen változásokat eredményez az amerikai módszer alkalmazása az európaihoz képest!
Figyelje meg a 13/5 képen, hogya K1 képsíkon nem alulnézeti, hanem felülnézeti képet látunk. A szaggatott vonallal jelölt él akkor nem látható, ha tárgyra felülről nézünk rá. Hasonló a helyzet a 13/7 kép K3 képsíkon keletkező vetületére. Ez balodali nézeti vetület, mert a szaggatott vonallal jelölt él akkor nem látható, ha a tárgyat balról nézzük. |
2. lapozós könyv: Vetületkészítés amerikai vetítési módszerrel.
A képsíkok mögé helyezett tárgy. | 1/13
| Az amerikai vetítési módszerrel készült vetületek közös jellemzője, hogy a vetületek az elölnézeti vetülethez képest a "nevüknek megfelelő" helyre kerülnek. Azaz a felülnézet az elölnézeti kép fölé, a balodali nézeti kép az elölnézeti képtől balra, stb. Nézzük meg egy forgástest amerikai vetítési módszerrel készített vetületeit!
Mivel a tárgy felülnézeti képe teljesen megegyezik az elölnézeti képpel, a felülnézetet nem rajzoltuk meg. |
3. lapozós könyv: csonkolt kúp ábrázolása amerikai vetítési rendszerben.
Az ábrázolandó kúp. | 1/4
| A csonkakúp e két vetületén egyértelműen látszik, hogy az amerikai vetítési módszer szerint készültek. A műszaki rajzokon az ezekből a vetületekből képzett jellel jelöljük az amerikai vetítési rend alkalmazását: A jel a rajzon körülbelül a képernyőn látható méretenek megfelelő nagyságú.
| Ha a vetületek az európai vetítési rendszer szerint készültek, akkor ezt külön nem kell jelölni. Amennyiben mégis szükség van rá, az európai vetítési rendszerre a következő jellel utalhatunk:
| A nézetek elhelyzésének van egy további szabványos lehetősége is. Ez a nézési irányt mutató nyilak módszere. Ha sem az európai, sem az amerikai vetítési mód nem alkalmazható, vagy nem előnyös, akkor ezzel a módszerrel a nézetek tetszőleges helyen elhelyezhetők.
A nézési irányt mutató nyilak módszere.
2. ábra.
| Javasolt, hogy ezt a módszert csak akkor alkalmazzuk, ha másik kettő használata semmiképpen sem lehetséges.

|  | Önellenőrző feladatok
| 1. Feladat Az alábbi képen egy tárgy térhatású ábráját és két, a tárgyról készült vetületi képet lát. Az egyik vetület az elölnézet, a másik oldalnézet. (Az elölnézet irányát nyíl jelzi.) Állapítsa meg, hogy a vetületek melyik vetítési mód szerint készültek! A megoldást jelölje be a kép alatti teszten!
| Javaslat a feladatok megoldásához: Az elölnézet mellett a feladatokban egy további nézet adott. Próbálja meg eldönteni hogy melyik irányból kell nézni az alkatrészt, hogy az adott nézetnek megfelelő képet lássuk. Ha ez sikerült (pl. az adott nézet a bal oldali nézetnek felel meg), akkor akkor már csak azt kell megnézni, hogy ez a nézet az elölnézethez képest hol helyezkedik el. (Pl. ha a balnézeti kép az elölnézet jobb oldalán látható, akkor európai rendszer szerint készültek az ábrák. Ha az ábrán a balnézeti vetület az elölnézet bal oldalán áll, akkor amerikai rendszer szerinti a vetítés.)
| Jelölje meg, hogy a fenti képen látható vetületek melyik vetítési mód szerint készültek!
| Európai
| Amerikai
| 2. Feladat Az alábbi képen egy tárgy térhatású ábráját és két, a tárgyról készült vetületi képet lát. Az egyik vetület az elölnézet, a másik oldalnézet. (Az elölnézet irányát nyíl jelzi.) Állapítsa meg, hogy a vetületek melyik vetítési mód szerint készültek! A megoldást jelölje be a kép alatti teszten!
| Jelölje meg, hogy a fenti képen látható vetületek melyik vetítési mód szerint készültek!
| Európai
| Amerikai