KURZUS: Műszaki ábrázolás

MODUL: 7. Felületminőség. Tűrések. Illesztések.

7.1 Felületminőség

|  | 7.1 Felületminőség
| Követelmények: A lecke tananyagának elsajátítása akkor tekinthető sikeresnek, ha Ön képes lesz - meghatározások közül kiválasztani az érdesség és a hullámosság fogalmát, - ábra alapján eldönteni, hogy az érdességi jel milyen megmunkálásra utal, - ábra alapján értelmezni az érdességi jelek jelentését. Az alkatrészek felülete a leggondosabb megmunkálással sem készíthető el tökéletesen simára. A megmunkáló szerszámok élének pontatlansága, kopása, a munkadarab és a munkagép rezgése egyenetlenséget okoz. A felület minőségét bizonyos alkatrészek esetén elő kell írni. Például az egymáson elmozduló alkatrészeknél fontos, hogy a kopás és a súrlódás csökkentése érdekében minél jobb minőségű felületük legyen. A jó minőségű felület gyártási költségei azonban nagyobbak, így indokolatlanul jó minőséget nem célszerű előírni.
| A munkadarab felületének eltérése a megrajzolt (mértani) felülettől többféle lehet. Ezek közül a hullámosságot és az érdességet mutatjuk be. (1. ábra).
| A hullámosság a felület viszonylag nagy térközű, ismétlődő egyenetlensége. Hullámosság esetén a hullámhossz nagyobb, mint a hullámmélység. Az érdesség kis térközű egyenetlenség, ahol a hullámmélység nagyobb, mint a hullámhossz. A továbbiakban az érdességgel foglalkozunk.
A felület hullámossága és érdessége.
1. ábra.
| 1. A felületi érdesség mérőszámai.
| A felületi érdesség jellemzésére az átlagos érdességet (Ra) és az egyenetlenség magasságot (Rz) használjuk a leggyakrabban. Az átlagos érdesség mérőszámának meghatározása az alábbiak szerint történik. A munkadarab valóságos felületét mérőeszközzel letapogatják. Ennek eredménye az észlelt profil. Az észlelt profilt koordináta-rendszerbe helyezik, úgy, hogy a vízszintes tengely alatti és feletti területek megközelítőleg egyformák legyenek. Adott távolságon (alaphosszon) egymástól azonos távolságokra megmérik az észlelt profil és a vízszintes tengely közötti távolságokat (y1, y2, ..., yn).
Azért az adatok abszolút értékével számolunk, mert pl. egy +1 mm-es kiemelkedés és egy -1 mm-es "gödör" számtani átlaga 0 lenne, azaz teljesen sima felületet jelzne. | Az átlagos érdesség (Ra) mérőszáma az alábbi közelítő képlettel határozható meg: Ahogy az a képletből látható, a mért y adatok abszolút értékének számtani átlaga adja az átlagos érdesség közelítő mérőszámát. Az átlagos érdességet mikrométerben mérjük. Az érdesség leggyakrabban használt szabványos számértékei: 400; 200; 100; 50; 25; 12.5; 6.3; 3.2; 1.6; 0.8; 0.4; 0.2; 0.1; 0.05; 0.025; 0.012.
| A felületi érdesség másik mérőszáma az egyenetlenség magasság (Rz). Ez az alaphosszon belül észlelt profil öt legmagasabb csúcsának és öt legmélyebb gödrének alábbi képlet szerinti átlaga: Az egyenetlenség magasságot szintén mikrométerben mérjük. Az egyenetlenség magasság leggyakrabban használt szabványos számértékei: 1600; 800; 400; 200; 100; 50; 25; 12.5; 6.3; 3.2; 1.6; 0.8; 0.4; 0.2; 0.1; 0.05; 0.025.
| 2. Az érdességi jelek.
| A felületi érdességet leggyakrabban az érdességi alapjellel és az érdesség számértékével adjuk meg a rajzon. Az érdesség alapjele nyitott szárú ék (2. ábra, 1. számú jel). Ez a jel nem utal a megmunkálás módjára. Ha elő szeretnénk írni, hogy az adott felületet valamilyen forgácsoló eljárással (pl. esztergálással, marással) kell megmunkálni, akkor a 2. számú jelet alkalmazzuk. A 3. számú jel a forgácsnélküli alakítással (pl. kovácsolással) megmunkálandó felületek érdességi jelképe. Ha ezt a jelet számérték nélkül helyezzük el a rajzon, akkor az azt jelenti, hogy az adott felületet nem kell megmunkálni.
Érdességi jelek.
2. ábra.
| Az érdességi jel annak a felületnek a legnagyobb érdességét jelenti, amelyre a jel csúcsa mutat.
| Az érdességi jelhez kapcsolhatók még a megmunkálásra, ellenőrzésre vonatkozó adatok, illetve egyéb előírások:
Egyéb előírások az érdességi jelen.
3. ábra.
| Az "a" helyen adjuk meg az átlagos érdesség vagy az egyenetlenség-magasság számértékét mikrométerben. A számértéket megelőzi a paraméter jele (Ra, Rz) Az "a" és "b" helyen adhatjuk meg a felületi érdességi érték alsó és felső határát (abban az esetben, ha az alsó határt is szabályozni kell). A "c" helyen adjuk meg a gyártás eljárás megnevezését vagy más gyártási követelményeket. A "d" a megmunkálással kialakított felületi mintázat szabványos jelének helye. Az "e" a megmunkálási ráhagyás milliméterben megadott értékének helye. Nézzünk egy konkrét példát:
A "=" jel azt jelenti, hogy a megmunkálási nyomok párhuzamosak az adott nézet síkjával. A többféle szabványos jel közül írhatunk például ide még "x"-et, ami egymást keresztező nyomokat jelent. |
Érdesség és egyéb előírások megadása.
4. ábra.
| 3. Az érdességi jelek elhelyezése a rajzon.
Figyelje meg, hogy a kitöréses metszettel ábrázolt furat érdességét (helyhiány miatt) a furat kontúrvonalának vékony vonallal történő meghosszabbítása segítségével adtuk meg. | Az érdesség jelét arra a felületre rajzoljuk, amelyikre vonatkozik. Rajzolható kontúrvonalra, méretsegédvonalra, méretvonalra (ha méretsegédvonal nincs), úgy, hogy a csúcsa a felületre mutasson: Ha az érdességi jel a méretvonalra kerül (lásd a fenti ábra balodali nézeti képén), akkor azt a méretszám, vagy méretjel elé kell írni.
| Illeszkedő felületek esetén az érdességet mindkét felületre külön-külön elő kell írni, még akkor is, ha az érdességük azonos.
Illeszkedő felületek érdességének megadása.
5. árba.
| 4. Egyszerűsítések az érdesség megadásában.
| Ha az alkatrész összes felületét azonos érdességűre kell készíteni, akkor az érdesség kiemelve is megadható.
Ez a rajz úgy értelmezendő, hogy az alkatrész minden olyan felülete, amelyre más nincs megadva, 6.3 érdességű. A zárójelbe tett érdességi jel arra figyelmeztet, hogy a rajzon előfordul más érdességű felület is. |
Kiemelt érdességi jel.
6. ábra.
| Ha a 6. ábrán ábrázolt tárgy minden felülete 6.3-es érdességű lenne, akkor elegendő lenne a rajz jobb alsó sarkában kiemelt érdességi jelen feltüntetni az érdességet. Mivel az alkatrészen van más érdesség is (3.2), ezt az adott felületen feltüntetjük, a kiemelt érdességi jel mellé pedig zárójelbe egy számérték nélküli jelet helyezünk.

|  | Ellenőrző kérdések.
| 1. Feladat.
| Válassza ki az alábbiak közül az igaz állításokat!
| Az érdesség kis térközű egyenetlenség.
| Hullámosság esetén a hullámmélység nagyobb, mint a hullámhossz.
| Érdesség esetén hullámhossz kisebb, mint a hullámmélység.
| A hullámosság nagy térközű egyenetlenség.
| 2. Feladat. Az alábbi ábrán egy alkatrész térhatású rajzát és vetületi képét látja. Tanulmányozza a rajzot, majd válaszoljon a kérdésekre!
| Milyen megmunkálási módot ír elő az érdességi jel a 3.2 érdességű felületre?
| Forgácsolást.
| Forgács nélküli megmunkálást.
| Nincs előírva a megmunkálási mód.
| Milyen jellegű megmunkálással kell a többi felületet elkészíteni?
| Forgácsolással.
| Forgács nélküli megmunkálással.
| Nincs előírva.
| Milyen érdességet ír elő a rajz az "F" betűvel jelölt felületre?
| 12.5
| 3.2
| A felület érdessége nincs előírva.
| 3. Feladat. Az alábbi ábrán egy alkatrész térhatású rajzát és vetületi képeit látja. Tanulmányozza a rajzot, majd válaszoljon a kérdésekre!
| Milyen megmunkálási módot ír elő az érdességi jel a 6.3 érdességű felületekre?
| Forgácsoló megmunkálást.
| Forgács nélküli megmunkálást.
| Nincs előírva a megmunkálási mód.
| Milyen megmunkálással kell a többi felületet elkészíteni?
| Forgácsolással.
| Forgács nélküli megmunkálással.
| A megmunkálási mód nincs előírva.
| Milyen érdességet ír elő a rajz az "F" betűvel jelölt felületre?
| 6.3
| 25
| A felület érdessége nincs előírva.
| 4. Feladat. Az alábbi ábrán két összeszerelt alkatrész térhatású rajzát és metszeti képét látja. Tanulmányozza a rajzot, majd válaszoljon a kérdésekre!
| Milyen érdességet ír elő a rajz az 1. alkatrész 2. alkatrésszel érintkező hengeres felületére?
| 12.5
| 3.2
| 1.6
| A felület érdessége nincs előírva.
| Milyen érdességet ír elő a rajz a 2. alkatrész 1. alkatrésszel érintkező hengeres felületére?
| 12.5
| 3.2
| 1.6
| A felület érdessége nincs előírva.
| Milyen érdességet ír elő a rajz az "F" betűvel jelölt felületre?
| 12.5
| 3.2
| 1.6
| A felület érdessége nincs előírva.