KURZUS: Műszaki ábrázolás

MODUL: 7. Felületminőség. Tűrések. Illesztések.

7.3 Illesztések

|  | 7.3 Illesztések
| Követelmények: A lecke tananyagának elsajátítása akkor tekinthető sikeresnek, ha Ön képes lesz - ábra alapján eldönteni, hogy egy adott illesztés milyen jellegű. Két azonos névleges méretű kapcsolódó alkatrész elkészítés után összeszerelve kétféle módon illeszkedhet. Ha a csap tényleges mérete nagyobb, mint a lyuk tényleges mérete, akkor szilárd illeszkedésről beszélünk. A két tényleges méret közötti méretkülönbséget ilyenkor fedésnek nevezzük. Ha a csap tényleges mérete kisebb, mint a lyuk tényleges mérete, akkor az illeszkedés laza. A méretkülönbséget ebben az esetben játéknak nevezzük. 1. ábra.
| Az illeszkedés kívánt jellegét a két alkatrész tűrésének megfelelő párosításával lehet elérni. A tűrések párosítása az illesztés. A tűrések párosításakor az egyik alkatrész tényleges mérete a névleges méret közelében van, a kívánt illesztési jelleget a másik alkatrész tényleges mérete határozza meg.
| 1. Illesztési rendszerek.
Ha az egyik alkatrész tűrése "H" vagy "h" , akkor teljesül az a feltétel, hogy az egyik alkatrész tényleges mérete a névleges méret közelében lesz. | Ha a lyuk méretét választjuk alapnak, akkor alaplyuk-rendszerről beszélünk. Ebben az esetben a lyuk "H" alapeltérésű. (Az előző leckében szerepelt, hogy a H alapeltérésű lyuk esetén a tűrésmező felülről érinti a névleges méret vonalát. Az alsó határméret ebben az esetben megegyezik a névleges mérettel.) Ha a csap méretét válaszjuk alapnak, akkor a csap tűrése "h". Ekkor alapcsap rendszerről beszélünk. ("h" tűrésű csap esetén a tűrésmező alulról érinti a névleges méret vonalát, azaz a felső határméret megegyezik a névleges mérettel.) A műszaki gyakorlatban mindkét rendszer szükséges, de az alaplyuk rendszer használata elterjedtebb.
| 2. Laza illesztés.
| 2.1. Laza illesztés alaplyuk rendszerben.
| Az alaplyuk rendszerben a lyuk tűrése "H". Ehhez laza illesztés esetén úgy kell választani a csap tűrését, hogy ha csap a -megengedett tűrésmezőn belül- a legnagyobb méretre készül, akkor is játék legyen a két alkatrész között. Ennek a feltételnek úgy tudunk megfelelni, ha a csap tűrését "a"-"h" közötti értékre választjuk:
A lyuk tűrését piros betűvel és piros vonalkázással jelöltük. |
Laza illesztés alaplyuk rendszerben.
2. ábra.
| Laza illesztés esetén az alkatrészek játékkal illeszkednek. A laza illesztést jellemzi a játék legnagyobb és legkisebb értéke. A legnagyobb játék jele NJ, a legkisebb játéké KJ. Nézzünk konkrét példát ennek a két értéknek a meghatározására! A választott illesztés 40H7/f7. (Mivel a két alkatrész névleges mérete egyforma, azt csak egyszer írjuk ki, a tűréseket pedig "/" jellel választjuk el egymástól. A tűrések megadása így egyértelmű, hiszen a nagybetű a lyukra, a kisbetű a csapra vonakozik.)
A feltüntetett méretek tűréstábázatból valók. 40H7: FE= +0.025. AE= 0. 40f7: FE= -0.05. AE= -0.025. |
40 H7/f7 illesztés.
3. ábra.
| Az ábráról könnyen leolvasható, hogy a legkisebb játék (KJ)= 0,025. Legkisebb a játék akkor, amikor a lyuk -a megengedett tűrésen belül- a lehető legkisebb méretűre, a csap a lehető legnagyobb méretűre készül. A legnagyobb játék (NJ)= 0,05 + 0,025 = 0,075. Legnagyobb a játék akkor, amikor a lyuk a lehető legnagyobbra, a csap a lehető legkisebbre készül.
| 2.2. Laza illesztés alapcsap rendszerben.
| Alapcsap rendszerben a csap tűrése "h", ehhez választjuk a lyuk tűrűsét.
A csap tűrését piros betűvel és piros vonalkázással jelöltük. |
Laza illesztés alapcsap rendszerben.
4. ábra.
| Példa laza illesztésre alapcsap rendszerben:
A tűréstábázatból: 30h6: FE= 0, AE= -0,013 30F8: FE= +0,053 AE= +0,020 |
30h6/F8 illesztés.
5. ábra.
| Az ábra alapján: NJ= 0,053 + 0,013 = 0,066 KJ= 0,02
| 3. Szilárd illesztés.
| 3.1. Szilárd illesztés alaplyuk rendszerben.
| Szilárd illesztés esetén az alkatrészek fedéssel illeszkednek. A csap tűrését úgy kell megválasztani, hogy a csap tényleges mérete mindenképpen nagyobb legyen a lyuk tényleges méreténél. Ez akkor valósul meg, ha a "H" lyukhoz "p"-"zc" csapokat párosítunk:
Szilárd illesztés alaplyuk rendszerben.
6. ábra.
| Szilárd illesztés esetén az alkatrészek fedéssel illeszkednek. A szilárd illesztést jellemzi a fedés legnagyobb és legkisebb értéke. A legnagyobb fedés jele NF, a legkisebb fedésé KF. Példa szilárd illesztésre alaplyuk rendszerben:
Táblázatból: 40H7: FE = +0,025 AE = 0 40s6: FE = +0,059 AE = +0,043 |
40H7/s6 illesztés.
7. ábra.
| Legnagyobb a fedés, amikor a csap a lehető legnagyobbra, a lyuk a lehető legkisebbre készül. A legnagyobb fedés: NF = 0,059. A legkisebb fedés: KF = 0,043 - 0,025 = 0,018
| 3.2. Szilárd illesztés alapcsap rendszerben.
| Ebben az esetben "h" jelű csaphoz választunk "P"-"ZC" lyukat.
Szilárd illesztés alapcsap rendszerben.
8. ábra.
| 4. Átmeneti illesztés.
| Átmeneti illesztésről akkor beszélünk, amikor a tervezés időszakában még nem lehet megállapítani, hogy a kész alkatrészek fedéssel, vagy játékkal illeszkednek-e, mert mindkét eset előfordulhat. A kész alkatrészeket összeszerelve azonban már egyértelműen laza, vagy szilárd illeszkedés jön létre.
| 4.1. Átmeneti illesztés alaplyuk rendszerben.
Átmeneti illesztés alaplyuk rendserben.
9. ábra.
| Nézzünk konkrét példát átmeneti illesztésre!
Táblázatból: 40H7: FE = +0,025 AE = 0 40js6: FE = +0,008 AE = -0,008 |
40H7/js6 illesztés.
10. ábra.
| Ha a lyuk a legnagyobb méretűre készül, a csap pedig a legkisebbre, akkor játék keletkezik. Ennek legnagyobb értéke: NJ = 0,025 + 0,008 = 0,032 Ha a lyuk a legkisebb méretűre készül, a csap pedig a legnagyobbra, akkor fedés keletkezik. Ennek legnagyobb értéke: NF = 0,008
| 4.2. Átmeneti illesztés alapcsap rendszerben.
Átmeneti illesztés alapcsap rendszerben.
11. ábra.

|  | Ellenőrző kérdések.
| 1. Feladat. Tanulmányozza az ábrát, majd válaszoljon a kérdésekre!
| Melyik rendszer szerinti illesztést ábrázol a fenti kép?
| Alapcsap rendszer szerinti illesztést.
| Alaplyuk rendszer szerinti illesztést.
| Milyen az illesztés jellege?
| Laza illesztés.
| Szilárd illesztés.
| Átmeneti illesztés.
| 2. Feladat. Tanulmányozza az ábrát, majd válaszoljon a kérdésekre!
| Melyik rendszer szerinti illesztést ábrázol a fenti kép?
| Alapcsap rendszer szerinti illesztést.
| Alaplyuk rendszer szerinti illesztést.
| Milyen az illesztés jellege?
| Laza illesztés.
| Szilárd illesztés.
| Átmeneti illesztés.
| 3. Feladat. Tanulmányozza az ábrát, majd válaszoljon a kérdésekre!
| Melyik rendszer szerinti illesztést ábrázol a fenti kép?
| Alapcsap rendszer szerinti illesztést.
| Alaplyuk rendszer szerinti illesztést.
| Milyen az illesztés jellege?
| Laza illesztés.
| Szilárd illesztés.
| Átmeneti illesztés.