KURZUS: Műszaki ábrázolás

MODUL: 2. Síklapú testek ábrázolása vetületekkel

2.2 Hatoldalú hasáb ábrázolása vetületekkel

|  | 2.2 Hatoldalú hasáb ábrázolása vetületekkel
| Követelmények: A lecke tananyagának elsajátítása akkor tekinthető sikeresnek, ha Ön képes lesz - csonkolt hatoldalú hasáb térhatású ábrája alapján több vetület közül a kiválasztani a hasáb vetületeit, - csonkolt hatoldalú hasáb vetülete alapján több hasáb térhatású ábrája közül kiválasztani a vetülethez tartozó hasábot. A gépészeti rajzokon gyakran találkozunk hatlapfejű csavarok, csavaranyák illetve más, hatoldalú hasábra visszavezethető alkatrészek ábrázolásával.
Hatlapfejű csavar és hatlapú csavaranya.
1. ábra.
| Ebben a leckében a hatoldalú hasáb ábrázolását mutatjuk be. A hasáb alaplapja szabályos hatszög. Ennek két jellemző mérete a laptávolság és a csúcstávolság.
A szabályos hatszög jellemző adatai.
2. ábra.
| 1. Csonkítatlan hatoldalú hasáb.
| A hatoldalú hasábot először csonkítatlan állapotban ábrázoljuk.
Figyelje meg a 4/2 képen, hogy az elölnézeti vetületen (a K2 síkon) a hasábnak három oldalát látjuk, a vetület szélességi mérete a hasáb csúcstávolságának megfelelő. A balnézeti vetületen (a K3 síkon) a hasábnak két oldalát látjuk, a vetület szélességi mérete a hasáb laptávolságának felel meg. |
1. lapozós könyv: Csonkítatlan hatoldalú hasáb.
A hasáb térhatású képe. | 1/4
| 2. Ferde síkkal csonkolt hatoldalú hasáb.
| Az alábbiakban ferde síkkal csonkolt hatoldalú hasáb vetületeit mutatjuk be. A sík, amellyel a hasábot csonkítjuk, a K3 síkra merőleges.
Ennek a lapozós könyvnek az ábráihoz a magyarázatot talál az alatta lévő nagyítós képen! |
2. lapozós könyv: Ferde síkkal csonkított hatoldalú hasáb 1.
A csonkolt hasáb térhatású képe. | 1/5
| A csonkított hasáb elölnézeti képén látható, hogy csonkítatlan állapottól eltérően itt két szaggatott vonal jelenik meg (a nem látható élek jelöléseként). Az alábbi nagyítós kép ehhez ad magyarázatot.
| Ahogy az a 2. lapozós könyvben látható, a ferde síkkal történő csonkítás hatására a felülnézeti kép nem változott, szabályos hatszög maradt. A következő nézőképen ellenőrizheti ezt a jelenséget.
Mozgassa folyamatosan az egeret a kép alatti számok felett, jobbra-balra. |
Ferde síkkal csonkolt hatoldalú hasáb felülnézeti képe.
| 3. Vízszintes és függőleges síkokkal csonkított hatoldalú hasáb.
| A későbbiekben többször hivatkozunk a hatoldalú hasáb (egyik) szimmetriasíkjára. Nézzük, mit értünk ezen. A 3. ábra a hasáb egyik szimmetriasíkját mutatja be,
A hatoldalú hasáb egyik szimmetriasíkja.
3. ábra.
| A következő hasábot (az elölnézeti nézőponthoz viszonyítva) a szimmetriasík előtt csonkítottuk.
3. lapozós könyv: Vízszintes és függőleges síkkal csonkított hasáb.
Az ábrázolandó hasáb. | 1/5
| Figyelje meg a fenti lapozós könyv ábráinak elölnézeti képén (az 5/2...5/5 ábra valamelyikén), és az alábbi, 4. ábrán, hogy ha a hasábot a szimmetriasík előtt csonkítjuk, akkor az elölnézeti képen a két "szélső" él képe a csonkítatlan állapottal összehasonlítva nem változik.
Figyelje meg, hogy az oldalél képe a csonkítatlan állapothoz viszonyítva nem változott. |
A szimmetriasík előtt csonkított hasáb jellemzői.
4. ábra.
| Nézzük meg, hogyan változnak a vetületi képek, ha a hasábot a szimmetriasík mögött csonkítjuk!
4. lapozós könyv: A szimmetriasík mögött csonkított hasáb.
Az ábrázolandó hasáb. | 1/5
| Amint az a 4. lapozós könyv ábráiból látható, a csonkítatlan állapothoz viszonyítva itt az oldalél rövidebb lett, mert a csonkítás egy részét "levágta". Erre a jelenségre hívja fel a figyelmet az 5. ábra.
Figyelje meg a képen, hogy a csonkítatlan állopthoz viszonyítva az él képe rövidebb lett. |
A szimmetriasík mögött csonkított hasáb jellemzői.
5. ábra.
| 4. Vízszintes, függőleges és ferde síkokkal csonkított hatoldalú hasáb.
| Végül nézzünk példát egy olyan hasábra, amelyen az eddig bemutatott csonkítások közül többféle is előfordul.
5. lapozós könyv: Többféle módon csonkított hatoldalú hasáb.
Az ábrázolandó hasáb. | 1/5
| Az alábbi nagyítós képen bemutatjuk a térhatású ábra és az elölnézeti kép összefüggését. Tanulmányozza az ábrát!
A kép áttekinthetősége érdekében nem tüntettünk fel minden vetítővonalat. |
A térhatású ábra és az elölnézeti kép összefüggése.
| Önálló rajzolási feladatok.
| Az alábbi lapozós könyvekben rajzolási feladatokat talál. Javasoljuk, hogy ezeket önállóan készítse el a füzetébe. Miután megrajzolta a vetületeket, a lapozós könyv ábrái segítségével ellenőrizheti munkáját. 1.Feladat: ábrázolja a hatoldalú hasábot három nézetben, elölnézetben, balnézetben és felülnézetben. (A lapozós könyv első lapján az ábrázolandó hasábot, az azt követő lapokon pedig a megoldást találja.) A sík, amely a hasábot csonkítja, a K2 síkra merőleges.
Javaslat: elsőként rajzolja meg a hasábot csonkítatlan állapotban, három vetülettel. Ezután jelölje be az elölnézeten a csonkítást, majd vetítse át a jellemző pontokat a másik két nézetre. Megjegyzés: ebben a leckében a 2. pontban már szerepelt egy ferde síkkal csonkított hasáb. Az ott bemutatottaknak megfelelően a felülnézeti kép a csonkítás hatására itt sem változik, hatszög marad. |
Önálló rajzolási feladat 1.
Az ábrázolandó hasáb. | 1/5
| 2.Feladat: ábrázolja a hatoldalú hasábot három nézetben, elölnézetben, balnézetben és felülnézetben. (A lapozós könyv első lapján az ábrázolandó hasábot, az azt követő lapokon pedig a megoldást találja.)
A hasábot a szimmertiasík előtt csonkítottuk. |
Önálló rajzolási feladat 2.
Az ábrázolandó hasáb. | 1/5
| 3.Feladat: ábrázolja a hatoldalú hasábot három nézetben, elölnézetben, balnézetben és felülnézetben. (A lapozós könyv első lapján az ábrázolandó hasábot, az azt követő lapokon pedig a megoldást találja.)
Megjegyzés: a csonkítás szimmetrikus a hasáb szimmetriasíkjára, azaz ugyanakkora távolságra van a szimmertiasík előtt és mögött. |
Önálló rajzolási feladat 3.
Az ábrázolandó hasáb. | 1/5

|  | Önellenőrző feladatok
| 1. Feladat
| Az alábbi nagyítós képen egy hatoldalú hasáb térhatású ábráját és elölnézeti képeket lát. Nagyítsa fel a képet, döntse el, hogy a térhatású ábrához melyik elölnézeti kép tartozik. Ezután jelölje be a megoldást a kép alatti teszten.
| Jelölje meg, hogy a fenti nagyítós kép térhatású ábrájához hányas számú elölnézeti kép tartozik!
| 1.
| 2.
| 3.
| 4.
| 2. Feladat
| Az alábbi nagyítós képen egy hatoldalú hasáb térhatású ábráját és baloldali nézeti képeket lát. Nagyítsa fel a képet, döntse el, hogy a térhatású ábrához melyik baloldali nézeti kép tartozik. Ezután jelölje be a megoldást a kép alatti teszten.
| Jelölje meg, hogy a fenti nagyítós kép térhatású ábrájához hányas számú baloldali nézeti kép tarozik!
| 1.
| 2.
| 3.
| 4.
| 3. Feladat
| Az alábbi nagyítós képen egy hatoldalú hasáb térhatású ábráját és felülnézeti képeket lát. Nagyítsa fel a képet, döntse el, hogy a térhatású ábrához melyik felülnézeti kép tartozik. Ezután jelölje be a megoldást a kép alatti teszten.
| Jelölje meg, hogy a fenti nagyítós kép térhatású ábrájához hányas számú felülnézeti vetület tartozik!
| 1.
| 2.
| 3.
| 4.
| 4. Feladat
| Nagyítsa fel az alábbi képet, és döntse el, hogy a felülnézeti vetülethez melyik térhatású ábra tartozik. Ezután jelölje be a megoldást a kép alatti teszten.
| Jelölje meg, hogy a fenti nagyítós kép felülnézeti vetületéhez hányas számú térhatású ábra tartozik!
| 1.
| 2.
| 3.
| 4.
| 5. Feladat
| Nagyítsa fel az alábbi képet, és döntse el, hogy az elölnézeti vetülethez melyik térhatású ábra tartozik. Ezután jelölje be a megoldást a kép alatti teszten.
| Jelölje meg, hogy a fenti nagyítós kép elölnézeti vetületéhez hányas számú térhatású ábra tartozik!
| 1.
| 2.
| 3.
| 4.
| 6. Feladat
| Nagyítsa fel az alábbi képet, és döntse el, hogy a baloldali nézeti vetülethez melyik térhatású ábra tartozik. Ezután jelölje be a megoldást a kép alatti teszten.
| Jelölje meg, hogy a fenti nagyítós kép baloldali nézeti vetületéhez hányas számú térhatású ábra tartozik!
| 1.
| 2.
| 3.
| 4.