KURZUS: Műszaki ábrázolás

MODUL: 8. Rajzfajták. Menetes és bordázott alkatrészek.

8.3 Bordázott alkatrészek ábrázolása

|  | 8.3 Bordázott alkatrészek ábrázolása
| Követelmények: A lecke tananyagának elsajátítása akkor tekinthető sikeresnek, ha Ön képes lesz - jelképes ábra alapján eldönteni, hogy az alkatrész mely részei bordázottak, - értelmezni a bordázat méretmegadásában szereplő adatokat. A bordázott alkatrészek (bordástengely és bordás agy) nagy forgatónyomatékok átvitelére szolgálnak. Fontos tulajdonságuk, hogy az agy a tengelyen tengelyirányban elmozdulhat, emiatt használhatók például gépjármű nyomatékváltókban. A bordázott alkatrészeket nem vetülethelyesen, hanem jelképesen ábrázoljuk.
| 1. Bordástengely jelképes ábrázolása.
Bordástengely térhatású képe.
1. ábra.
A metszeti és a balnézeti vetületen a vékony vonallal jelezett körív átmérője a kisátmérő, a vastag vonallal jelzett körív átmérője a nagyátmérő. | A fenti bordástengely jelképes ábrázolása a következő: 2. ábra.
Figyelje meg, hogy a méretek tűrése (pl. 32f7) kisbetűvel van megadva. Ez azért van így, mert kívülről mérhető, csap jellegű méretekről van szó,azaz ha a tűrések kisbetűsök, akkor a méretmegadás bordástengelyre utal. | A bordázat jele -a menet jeléhez hasonlóan- vékony vonal. A menetes alkatrészektől a méretmegadás, illetve az oldalnézeti vetület és metszet alapján lehet megkülönböztetni. A bordázat méretmegadásában látható adatok értelmezése a következő (lásd még: 3. ábra!): - ISO 14: a szabvány jele - 8 : a bordák száma - 32 f7: a kisátmérő és annak tűrése - 36 : a nagyátmérő
Bordástengely méreteinek értelmezése.
3. ábra.
| A bordástengelyen gyakran nem alakítanak ki végig bordázatot. Ez az ábrázolás tekintetében is más helyzetet teremt.
4. ábra.
| Ebben az esetben a jelképes ábrázolás a következő: 5. ábra. Az elölnézeti vetületen vékony egyenes vonallal jelölni kell a bordák hasznos hosszának végét, vékony körívvel a bordakifutást, valamint vékony egyenes vonallal a bordázat végét: 6. ábra. Az oldalnézeti vetületen is látunk változást az 1-2. ábrán bemutatott tengelyhez képest. A nyíllal jelölt ívek a bordázat mögötti tengelyrész kontúrvonalai: 7. ábra.
| Ha a bordástengely nem tömör, és a belső részletek megmutatása miatt metszetben kell ábrázolni, be kell tartani azt a szabályt, hogy a bordát hosszirányban tilos metszetben ábrázolni, azaz annak ellenére sem vonalkázzuk be, hogy a metszősík keresztülhalad rajta.
Bordástengely térhatású metszeti képe.
8. ábra.
| A metszetei vetületen a bordaárok vonalát vastag folytonos vonallal jelöljük.
Bordástengely félnézet-félmetszeti képe.
9. ábra.
| A bordástengelyt akkor is igy ábrázoljuk, ha a metszősík nem a bordán, hanem a bordaárkon halad keresztül. A bordástengely bordái készülhetnek úgynevezett evolvens profillal is. (Az evolvensről a fogaskerekek tárgyalásakor lesz szó. A bordák profilja ez esetben a fogaskerék fogainak profiljával megegyező.) Az alábbi ábrák egy evolvens profilú bordástengely térhatású képét és vetületi ábráját mutatják be.
Evolvens profilú bordástengely.
10. ábra.
Az evolvens profilra a bordástengely jelképes ábrázolásakor vékony pontvonallal utalunk. |
Evolvens profilú bordástengely jelképes ábrázolása.
11. ábra.
| 2. Bordás agy jelképes ábrázolása.
Mivel a bordásagy bordástengelyhez kapcsolódik, a bordaárkok alakja olyan, mint a bordástengely bordáinak alakja. |
Bordás agy térhatású képe.
12. ábra.
| A bordás agy esetén a bordázat az alkatrész belsejében található, ennek megmutatása metszetben történik. Az ábrázolás során ugyanúgy járunk el, min a bordástengely esetén. 13. ábra. A metszeti képen a bordát nem vonalkázzuk be. Az oldalnézeten egy bordát és két bordaárkot rajzolunk ki. A ki nem rajzolt bordákat vékony körívvel jelöljük. A 6H9 itt a bordaárokra vonatkozik, annak szélességi méretét és tűrését adja meg.
| 3. Bordáskötés jelképes ábrázolása.
| Bordáskötés jelképes ábrázolásakor a bordástengely takarja a bordásfuratot. A kötés ábrázolásának bemutatását a részben összeszerelt állapottal kezdjük.
Részben összeszerelt bordáskötés metszeti térhatású képe.
14. ábra.
Részben összeszerelt bordáskötés metszeti vetülete.
15. ábra.
| A teljesen összeszerelt állapot:
Bordáskötés térhatású metszeti képe.
16. ábra.
Figyelje meg, hogy bordázatból mindkét metszeti ábrán csak a bordástengely vonalai látszanak! | 17. ábra.

|  | Ellenőrző feladatok.
| 1. Feladat. Egy bordázat méretmegadásán a következő adatok szerepelnek: ISO 14- 6x28H7x34H11x7H9 Ez alapján válaszoljon a következő három teszt kérdéseire!
| Bordástengelyre, vagy bordásagyra vonatkoznak a méretek? Jelölje be a helyes választ!
| Bordástengelyre.
| Bordásagyra.
| Válaszoljon a következő kérdésekre! A válaszok megadásához használja a szám billentyűket! Hány milliméter a borda, vagy a bordaárok szélessége? Válasz: Hány borda van az alkatrészen? Válasz: Hány milliméter a nagyátmérő mérete? Válasz:
| 2. Feladat. Az alábbi ábrán egy alkatrészt lát. Az alkatrész egyes, jól elkülöníthető részeit számokkal jelöltük. Tanulmányozza a rajzot, állapítsa meg, hogy az alkatrész mely része bordázott, majd adja meg a megoldást a kép alatti teszten!
| Jelölje meg, hogy a fenti alkatrész számmal jelölt részei közül melyik bordázott!
| 1
| 2
| 3
| 4