KURZUS: Műszaki ábrázolás

MODUL: 5. Metszeti ábrázolás

5.4 Összetett metszetek, metszet tilalma

|  | 5.4 Összetett metszetek, metszet tilalma
| Követelmények: A lecke tananyagának elsajátítása akkor tekinthető sikeresnek, ha Ön képes lesz - térhatású ábra alapján több vetület közül a kiválasztani a hozzá tartozó metszeti vetületet, - metszeti vetületekhez hozzárendelni azok térhatású ábráját. Az alkatrészek belső üregei nem mindig helyezkednek el egy síkban. Ilyenkor csak több egyszerű metszet alkalmazásával tudnánk a tárgyat egyértelműen bemutatni. Ilyen esetekben több metszősíkot alkalmazunk. Ha egy tárgyat több metszősíkkal metszünk el, és a metszeteket egy metszeti vetületben egyesítjük, akkor összetett metszetről beszélünk.
| 1. Lépcsős metszet.
| Lépcsős metszetről akkor beszélünk, ha egy tárgyat két, vagy több, egymással párhuzamos metszősíkkal metszünk el.
Figyelje meg a 2/2 képen a párhuzamos metszősíkokat! A tárgy bal oldala felől haladva az első metszősík áthalad a horony középvonalán, a második középső furaton, a harmadik pedig a süllyesztett furaton. |
1. lapozós könyv: Lépcsős metszettel ábrázolandó alkatrész.
Az ábrázolandó alkatrész. | 1/2
| A 2. lapozós könyv a metszet rajzolását mutatja be.
Figyelje meg az alábbiakat a képeken: - 3/1 kép: mivel a süllyesztés a furatok alsó részén található, ezért felülről a nagyobb átmérőjű kör nem látszik, szaggatott vonallal lehet jelölni. Ez a szaggatott vonal elhagyható. - 3/2 kép: a metszősíkok nyomvonalát jelölni kell. Az egyes síkok közötti váltást két, egymásra merőleges vonal ( ) jelzi. - 3/3 kép: a metszeti vetületet úgy rajzoljuk, mintha egyetlen síkkal metszettünk volna. |
2. lapozós könyv: Lépcsős metszet rajzolása.
Az ábrázolandó tárgy felülnézete. | 1/3
| A fenti lapozós könyv metszeti vetületén nem jelöltük, hogy összetett metszetről van szó, mert ez a felülnézet, és az azon bejelölt nyomvonalak alapján megállapítható. Ha mégis jelölni szeretnénk, hogy összetett metszetről van szó, akkor a metszetrészek határát törésvonallal jelöljük, a vonalzatokat pedig egymáshoz képest eltoljuk. (1. ábra.)
Az összetett metszet metszetrészeinek jelölése.
1. ábra.
| Az alábbi nézőképen bemutatjuk, hogy a metszeti vetület középső része, ahol a metszősík a csonkított hengeres részt metszette, miért olyan lesz, amilyennek azt a metszeten ábrázoltuk.
Mozgassa folyamatosan az egérmutatót az ábra alján látható számok felett jobbra-balra! A térhatású ábra adott részét kinagyítottuk, a metszősík által metszett részt vonalkázással jelöltük. A 7. képen látható éleket hasonlítsa össze az 1. ábra metszeti vetületével! |
A csonkított hengeres rész metszete.
| 2. Befordított metszet.
| A befordított metszet esetén egymást metsző- egymáshoz nem 90 fokos szögben csatlakozó- síkokkal képezzük a metszetet. A metszősíkok közül az egyik valamelyik képsíkkal párhuzamos. A képsíkhoz képest ferde helyzetű síkkal képzett részmetszetet a képsíkkal párhuzamos helyzetbe forgatjuk.
6/1 kép: Az alkatrészen három süllyesztett furat található. Ezek egyenletesen, egymáshoz képest 120 fokos szögben helyezkednek el. 6/3 kép: a metszősík által metszett felületeket és az adott nézeti irányból látható éleket is bejelöltük. 6/6 kép: a tárgy alakjának egyértelmű megadásához a metszeti vetület nem elég, még egy nézeti képre szükség van. |
3. lapozós könyv: Befordított metszet I.
Az ábrázolandó tárgy. | 1/6
| Mivel a tárgyat a metszeti vetülettel nem lehet egyértelműen megadni, szükség lesz a felülnézeti vetületre is. Ezen a metszősíkok nyomvonalát is meg kell adni.
Nagyítsa fel a képet, és figyelje meg a felülnézeti vetületen, hogy a három furat középpontján keresztül pontvonallal kört rajzoltunk. Ez a kör jelzi, hogy ezek a furatok egy kör mentén helyezkednek el. A metszősíkok nyomvonalát, a síkok közötti váltást és a vetítés irányát itt is jelölni kell. A metszeti vetületet ebben az esetben is úgy rajzoltuk meg, mintha egyetlen síkkal metszettünk volna. A két metszősíkra a felülnézeti vetületen utalunk. |
Befordított metszeti vetület és felülnézet.
| Befordított metszet alkalmazása esetén előfordulhat az -amit a vetületi ábrázolás során nem tapasztaltunk-, hogy a felülnézeti kép és az elölnézeti metszeti vetület szélességi mérete eltér egymástól. Lássunk erre egy példát!
A két vetület mérete közti különbséget a 6/6 ábrán látható függőleges vetítővonalak érzékeltetik. |
4. lapozós könyv: Eltérő méretű nézeti és metszeti vetület.
Az ábrázolandó tárgy . | 1/6
| A következő ábrákon olyan alkatrész befordított metszetét láthatja, amely esetén két különböző furat megmutatása érdekében alkalmazzuk ezt az ábrázolási módot.
Az alkatrészen 8 furat található, egyenletes, 45 fokonkénti osztásban. 4-4 furat egyforma. Állítsa be úgy ezt a lapozós könyvet, hogy a 2/2 kép látszódjon, és ez alapján figyelje az alatta levő lapozós könyv ábráit. |
5. lapozós könyv: Befordított metszettel ábrázolandó alkatrész.
Az ábrázolandó tárgy. | 1/2
3/2 kép: A metszősíkok helyét úgy határoztuk meg, hogy mindkét fajta furat egyetlen metszeti vetületen megmutatható legyen. |
6. lapozós könyv: Befordított metszet II.
A tárgy felülnézeti vetülete. | 1/3
| Metszet tilalma
| Ne rajzoljunk metszetben olyan tárgyakat, tárgyrészleteket, amelyek esetén a metszet nem mutat többet a nézetnél. Ennek megfelelően nem szabad hosszirányban metszeni olyan tömör alkatrészeket, mint például szegecsek, csavarok, ékek, reteszek, stb.
3/1 kép: Az ábra összeszegcselt lemezek egy részletét mutatja. 3/3 kép: Annak ellenére, hogy a szegecsen áthaladt a metszősík, azt nem ábrázoljuk metszetben. A szegecset a hossztengelye mentén metszettük, és mivel a szegecs tömör, a metszet nem mutat többet a nézetnél. |
7. lapozós könyv: Szegecskötés.
Az ábrázolandó alkatrészek. | 1/3
| Vannak olyan tárgyrészletek, amelyek nézetben hagyása metszeti ábrázolás esetén szemléletesebb vetületet ad. Ha például a metszősík merevítő bordát (Lásd 8. lapozós könyv!), küllőt, fogaskerék fogát hoszirányban metszi, akkor ezeket nem szabad metszetben ábrázolni.
A 3/3 képen a térhatású ábrán vékony vonallal bejelöltük a merevítő borda kontúrvonalát. |
8. lapozós könyv: Merevítő bordával ellátott alkatrész metszeti ábrázolása.
Az ábrázolandó alkatrész. | 1/3
| Önálló rajzolási feladatok.
| Az alábbi lapozós könyvekben rajzolási feladatokat talál. A lapozós könyvek első ábráján a feladatot, a második ábrán az elmetszett tárgyat, a többi ábrákon a megoldást találja. Javasoljuk, hogy először készítse el a rajzot a füzetébe, csak ezután nézze meg a megoldást. 1. Feladat: Ábrázolja az alábbi lapozós könyv első ábráján látható tárgyat felülnézettel és lépcsős metszettel!
1 rajzolási feladat.
Az ábrázolandó tárgy. | 1/5
| 2. Feladat: Ábrázolja az alábbi lapozós könyv első ábráján látható tárgyat felülnézettel és befordított metszettel!
2. rajzolási feladat.
Az ábrázolandó tárgy. | 1/5

|  | Ellenőrző feladatok.
| 1. Feladat. Az alábbi nagyítós képen egy lépcsős metszeti vetületi képet és térhatású ábrákat lát. Döntse el, hogy a metszeti vetülethez melyik térhatású ábra tartozik, majd jelölje be a megoldást a kép alatti teszten. Nagyítsa fel a képet, ha szükséges.
| Jelölje be, hogy a fenti kép lépcsős metszeti vetületéhez hányas számú térhatású ábra tartozik!
| 1.
| 2.
| 3.
| 4.
| 2. Feladat. Az alábbi nagyítós képen egy (a jobb láthatóság kedvéért elmetszett) alkatrész térhatású ábráját és befordított metszeti vetületi képeket lát. Döntse el, hogy a térhatású ábrához melyik metszeti kép tartozik, majd jelölje be a megoldást a kép alatti teszten. Nagyítsa fel a képet, ha szükséges.
| Jelölje be, hogy a fenti kép térhatású ábrájához hányas számú metszeti vetület tartozik!
| 1.
| 2.
| 3.
| 3. Feladat. Az alábbi nagyítós képen egy (a jobb láthatóság kedvéért elmetszett) alkatrész térhatású ábráját és lépcsős metszeti vetületi képeket lát. Döntse el, hogy a térhatású ábrához melyik metszeti kép tartozik, majd jelölje be a megoldást a kép alatti teszten. Nagyítsa fel a képet, ha szükséges.
| Jelölje be, hogy a fenti kép térhatású ábrájához hányas számú metszeti vetület tartozik!
| 1.
| 2.
| 3.
| 4.