KURZUS: Műszaki ábrázolás

MODUL: 9. Fogazott alkatrészek. Rugók. Gördülőcsapágyak. Nem oldható kötések.

9.1 Fogazott alkatrészek ábrázolása

|  | 9.1 Fogazott alkatrészek ábrázolása
| Követelmények: A lecke tananyagának elsajátítása akkor tekinthető sikeresnek, ha Ön képes lesz - jelképes ábra alapján eldönteni, hogy az milyen fogazott alkatrészt, vagy alkatrészeket ábrázol. A fogazott gépelemek forgómozgás átszármaztatására szolgálnak. Mivel a fogak alakjának részletes kirajzolása nagyon sok felesleges rajzmunkát jelentene, ezért a fogazott alkatrészeket is jelképesen ábrázoljuk.
| 1. Fogaskerekek ábrázolása.
Az ábra áttekinthetősége miatt a legördülő egyenesnek csak azokat a részeit rajzoltuk be, amelyek "már legördültek" a körön. | Az alábbiakban néhány olyan fogalmat ismertetünk, amelyek a rajzszabályok megfogalmazásához és megértéséhez szükségesek. A fogaskerekek fogprofilja úgynevezett evolvens profil. Az evolvens görbét úgy származtathatjuk a legegyszerűbben, hogy valamely görbén csúszásmentesen legördítünk egy egyenest. Ekkor az egyenes minden pontja evolvens görbét ír le. Ha a görbe kör, akkor a keletkező görbe körevolvens. 1. ábra.
| A fogakkal kapcsolatos legfontosabb elnevezéseket a 2. ábra mutatja be.
Az osztókörrel kapcsolatban a rajzok megértéséhez elég annyit tudni, hogy a kapcsolódó fogaskerekeknek az osztókörei érintkeznek egymással. |
Fogazattal kapcsolatos elnevezések.
2. ábra.
| 1.1. Hengeres fogaskerék ábrázolása.
Az ábra egy félnézet-félmetszeti és egy oldalnézeti vetületi képet mutat. Figyelje meg, hogy a nézeti vetületeken a fejkört (vastag folytonos vonallal) és az osztókört (vékony pontvonallal) ábrázoljuk. A lábkört a nézeten nem jelöljük. A metszeti vetületen a lábkört is jelöljük, vastag folytonos vonallal. | Hengeres fogaskerék esetén a fogakat egy henger palástfelületén alakítják ki. A 3. ábrán egy elmetszett hengeres, egyenes fogazatú fogaskerék térhatású ábrája és vetületi képei láthatók. 3. ábra. A fogaskerék fogát a metszeti képen nem vonalkázzuk be, annak ellenére sem, hogy a metszősík áthalad rajta.
| A hengeres fogaskerék fogai ferdén is kialakíthatók:
Ferde fogazatú fogaskerekek.
4. ábra.
| Ilyen esetben a vetületi képen kiegészítő jelet kell alkalmazni.
Ferde fogazat jelölése.
5. ábra.
| A nyílfogazat hasonló a módon jelölhető:
Nyílfogazatú fogaskerék és a nyílfogazat jelölése.
6. ábra.
| A kapcsolódó fogaskerekek zavartalan forgásának biztosítása érdekében az egyik kerék fejköre és a másik kerék lábköre között hézagot kell hagyni. (7. ábra.)
Fogaskerekek kapcsolódása.
7. ábra.
| Összeállítási rajzokon a fogaskerekek összekapcsolt állapotban láthatók. Kapcsolódó fogaskerekek metszeti ábrázolásakor az egyik kerék fogát a másik kerék kapcsolódó foga elé kell razolni (ahogy a fenti térhatású ábrán látható). Az egyik fog tehát takarásba kerül, így fejköre nem látható élként, szaggatott vonallal rajzolandó.
A nézeti vetületen csak a fekört és az osztókört jelöljük. Figyelje meg az elölnézeti képen, hogy a fogaskerekek osztóköre érinti egymást! A metszeti vetületen az egyik kerék fejkörét (mivel a másik kerék foga ezt eltakarja) szaggatott vonallal kell jelölni. |
Kapcsolódó fogaskerekek ábrázolása.
8. ábra.
| 1.2. Kúpfogaskerék ábrázolása.
| Kúpfogaskerék esetén a fogak egy kúp palástfelületén helyezkednek el.
Kúpfogaskerék.
9. ábra.
| Ábrázolása a hengerkerék ábrázolásával megegyező elvek alapján történik:
A metszeti részen a vízszintes tengelyvonal felett látható vastag vonal a reteszhorony kontúrvonala. |
Kúpkerék metszeti térhatású képe és félnézet-félmetszeti vetülete.
10. ábra.
| A kúpfogaskererek kapcsolódásának ábrázolása hasonlít a kapcsolódó hengerkerekek ábrázolásához.
Kapcsolódó kúpfogaskerekek térhatású képe.
11. ábra.
| Kapcsolódó kúpfogaskerekek ábrázolása nézetben és metszetben: 12. ábra.
| 2. Fogasléc ábrázolása.
| A fogasléc a fogaskerék forgó mozgását egyenes vonalú mozgássá alakítja.
Fogasléc térhatású képe.
13. ábra.
| Fogasléc ábrázolásakor az első és az autolsó fogat rajzoljuk ki, a többit jelképesen ábrázoljuk.
Fogasléc jelképes ábrázolása.
14. ábra.
| Fogasléc és fogaskerék kapcsolatának ábrázolása megegyezik a fogaskerekek kapcsolódásakor megismertekkel. (A fogasléc olyan fogaskeréknek tekinthető, amelynek átmérője végtelen nagy.)
Fogasléc és fogaskerék kapcsolódása.
15. ábra.
| A kapcsolódást metszetben úgy ábrázoltuk, hogy a fogaskerék foga takarja a fogasléc fogát.
Fogasléc és fpgaskerék kapcsolatának jelképes ábrázolása.
16. ábra.
| 3. Csiga és csigakerék ábrázolása.
Csigatengely és csigakerék térhatású képe.
17. ábra.
| Először a csigatengely jelképes ábrázolását mutatjuk be. Mivel az alkatrész tömör, a hossztengelye mentén tilos metszeni, emiatt a metszeti ábrázolás bemutatására kitöréses metszetet alkalmaztunk.
Csigatengely jelképes ábrázolása.
18. ábra.
| A csigakerék ábrázolása hasonló a fogaskerék ábrázolásához. Eltérést elsősorban a fog alakjában tapasztalunk.
Csigakerék jelképes ábrázolása.
19. ábra.
| A két alkatrész kapcsolódását úgy ábrázoljuk, hogy csigakerék foga takarja a tengelyt.
Csigakerék és csigatengely kapcsolódásának jelképes ábrázolása.
20. ábra.
| 4. Lánckerék és kilincskerék ábrázolása.
| A lánckerék és a kilincskerék ábrázolásában közös, hogy mindkettő esetén kirajzolunk néhány fogat, a többit pedig -vékony vonallal rajzolt körívvel- jelképesen ábrázoljuk. Lánckerék térhatású képe és jelképes ábrázolása. 21. ábra.
| A kilincskerék ábrázolása ugyanezen elv alaján történik. Az ábrákon a kilincskerékhez kapcsolódó alkatrészt is feltüntettük. 22. ábra.

|  | Ellenőrző kérdések.
| 1. Feladat. Tanulmányozza az alábbi ábrát, majd válaszoljon a kérdésre!
| Milyen alkatrész a rajzon 1-es számmal jelölt munkadarab? Jelölje be a helyes választ!
| Kúpfogaskerék.
| Hengeres fogaskerék.
| Csigakerék.
| 2. Feladat. Tanulmányozza az alábbi ábrát, majd válaszoljon a kérdésre!
| Milyen jellegű alkatrészek az ábrán 1-es és 2-es számmal jelölt kapcsolódó munkadarabok? Jelölje be a helyes választ!
| Egyenes fogazatú hengeres fogaskerekek.
| Kúpfogaskerekek.
| Ferde fogazatú hengeres fogaskerekek.
| Fogasléc és fogaskerék.
| 3. Feladat. Tanulmányozza az alábbi ábrát, majd válaszoljon a kérdésre!
| Milyen jellegű alkatrészek az ábrán 1-es és 2-es számmal jelölt kapcsolódó munkadarabok? Jelölje be a helyes választ!
| Egyenes fogazatú hengeres fogaskerekek.
| Kúpfogaskerekek.
| Ferde fogazatú hengeres fogaskerekek.
| Nyílfogazatú hengeres fogaskerekek.
| Csiga és csigakerék.
| 4. Feladat. Tanulmányozza az alábbi ábrát, majd válaszoljon a kérdésre!
| Milyen jellegű alkatrészek az ábrán 1-es és 2-es számmal jelölt kapcsolódó munkadarabok? Jelölje be a helyes választ!
| Egyenes fogazatú hengeres fogaskerekek.
| Kúpfogaskerekek.
| Csiga és csigakerék.
| Nyílfogazatú hengeres fogaskerekek.
| Fogaskerék és fogasléc.
| 5. Feladat. Tanulmányozza az alábbi ábrát, majd válaszoljon a kérdésre!
| Milyen jellegű alkatrészek az ábrán 1-es és 2-es számmal jelölt kapcsolódó munkadarabok? Jelölje be a helyes választ!
| Hengeres fogaskerekek.
| Kúpfogaskerekek.
| Csiga és csigakerék.
| Fogaskerék és fogasléc.
| 6. Feladat. Tanulmányozza az alábbi ábrát, majd válaszoljon a kérdésre!
| Milyen jellegű alkatrészek az ábrán 1-es és 2-es számmal jelölt kapcsolódó munkadarabok? Jelölje be a helyes választ!
| Hengeres fogaskerekek.
| Kúpfogaskerekek.
| Csiga és csigakerék.
| Fogaskerék és fogasléc.